**Мектепте «Рухани жаңғыру» кабинеті ашылды**

 «Рухани жаңғыру» кабинеті – туған жердің тарихына, әдебиетіне, салт-дәстүріне деген сүйіспеншілігін арттыру, азаматтардың бойында патриоттық сезімдерін қалыптастыру  мақсатында құрылды.

«Рухани жаңғыру» бағдарламасын жүзеге асыру барысында Кеңащы орта мектебінде іс-шаралар жоспары құрылды. Аталған жоспарда орын алған іс-шаралардың бірі—мектепте «Рухани жаңғыру» кабинетін ашу. Аталған кабинеттің ашылу салтанатына Біржан сал ауданы әкімінің орынбасары О.Т. Ахметова, аудандық сот төрайымы Г.Д. Анарбекова, білім бөлімінің басшысы Р.К.Абдикенов, ауыл әкімі, ауыл ақсақалдары, мектеп ұжымы, оқушылар қатысты.

Кабинетті таныстыру тарих мұғалімі Н.И. Әбілдаға жүктелді, көпшілікке ұсыну кезінде баяндау,  фотосуреттер  қолданылды. «Рухани жаңғыру» кабинетінің ашылуы салтанатына орай мектеп оқушыларының шағын концерттік бағдарламасы көпшілік назарына ұсынылды.